สอบถามคุณหน่อยค่ะ ปกติพบเพื่อรับยาปรับฮอร์โมนค่ะ เป็นยา monodepo 5 mg แต่เมื่อเดือนที่แล้วทานแล้ว ประจำเดือนไม่มา เมื่อไปพบอีกรอบ คุณบอกว่าฮอร์โมนไม่ถึงเลยต้องกินยาตัวนี้อีกค่ะ อยากสอบถามคุณว่าถ้าทานยาแล้ว ประจำเดือนมาแล้ว เราต้องหยุดยาไหมคะ หรือทานจนครบปริมาณที่คุณจ่ายยาเลย
สวัสดีค่ะ สาเหตุของประจำเดือนที่มาไม่ปกติ อาจเกิดจาก ถุงน้ำหลายใบในรังไข่ พังผืดมดลูก โรคไทรอยด์ น้ำหนักตัวมากหรือน้อยผิดปกติ มีเนื้องอกหรือมะเร็งที่รังไข่ เป็นเนื้องอกของต่อมใต้สมอง เข้าสู่วัยใกล้หมดประจำเดือน เป็นต้นการรักษาต้องรักษาที่สาเหตุก่อนถ้าทำได้ การให้ยาฮอร์โมนหรือยาคุมจะเป็นการช่วยปรับประจำเดือนให้มาตามปกติเท่านั้น แนะนำสอบถามสูตินรีแพทย์ถึงสาเหตุอย่างชัดเจนอีกครั้งค่ะแนะนำกินยาปรับฮอร์โมนตามที่แพทย์ระบุ ไม่ควรหยุดยาเองก่อน เนื่องจากอาจทำให้มีเลือดออกผิดปกติเกิดขึ้นได้ และกลับไปติดตามอาการตามนัด